O‘ZBEKISTON RESPUBLIKASI KORXONALARI, MUASSASALARI VA TAShKILOTLARINING NOMLARINI TARTIBGA SOLISh TO‘G‘RISIDA

Vazirliklar, idoralar, jamoat birlashmalari va fuqarolarning korxonalar, muassasalar va tashkilotlarning nomlarini tartibga solish zarurligi to‘g‘risidagi ko‘plab murojaatlarini qarab chiqib, O‘zbekiston Respublikasi Oliy Kengashining Rayosati qaror qiladi:
 O‘zbekiston Respublikasi Vazirlar Mahkamasi, Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklariga, manfaatdor vazirliklar va idoralarga O‘zbekiston Respublikasi Oliy Kengashining 1993-yil 3-sentabrdagi Qarori bilan tasdiqlangan amaldagi Nizomga muvofiq o‘z qaramog‘laridagi korxonalar, muassasalar va tashkilotlarning nomlarini yangi sharoitlarga mos kelmaydigan eskirgan tushunchalarni nomlardan istisno etuvchi qarorlar qabul qilish yo‘li bilan tartibga solish taklif qilinsin.